കോഴിക്കോട് കെ.എസ്.ആര്.ടി.സി ടെര്മിനല് നിര്മാണത്തില് ക്രമക്കേടെന്ന് വിജിലന്സ് റിപ്പോര്ട്ട് കോഴിക്കോട് കെ.എസ്.ആര്.ടി.സി ടെര്മിനല് നിര്മാണത്തില് ക്രമക്കേടെന്ന് വിജിലന്സ് റിപ്പോര്ട്ട്. ഉദ്യോഗസ്ഥര്ക്കെതിരെയും ആര്ക്കിടെക്ടിനെതിരെയും കേസെടുത്ത് അന്വേഷണം നടത്തണമെന്നും റിപ്പോര്ട്ടില് ശിപാര്ശ ചെയ്യുന്നു. കോഴിക്കോട് വിജിലന്സിന്റെ അന്വേഷണ റിപ്പോര്ട്ട് ഡയറക്ടര്ക്ക് കൈമാറി.കെ.എസ്.ആര്.ടി.സി കെട്ടിട സമുച്ചയ നിര്മ്മാണത്തില് നിരവധി പാളിച്ചകള് ഉണ്ടായി എന്നാണ് വിജിലന്സിന്റെ കണ്ടെത്തല്. രൂപരേഖയില് തന്നെ പ്രശ്നങ്ങളുണ്ടായിരുന്നു. ബസ് ബേ നിര്മ്മിച്ചിരിക്കുന്നത് യാത്രക്കാര്ക്കും ബസുകള് നിര്ത്തിയിടാനും അനുയോജ്യമായ രീതിയിലല്ല. സ്ളാബിലും തൂണുകളിലും വിളളലുകളുണ്ട്. നിര്മ്മാണത്തിന് വേണ്ടത്ര കമ്ബികള് ഉപയോഗിച്ചില്ല. കെട്ടിടത്തിനുണ്ടായ ബലക്ഷയം സംബന്ധിച്ച തെളിവുകളും റിപ്പോര്ട്ടില് ഉള്പ്പെടുത്തിയിട്ടുണ്ട്.രൂപ രേഖ കാണാതെയാണ് നിര്മാണത്തിന് സാങ്കേതിക അനുമതി കൊടുത്തത് എന്നാണ് വിജിലന്സ് കണ്ടെത്തല് . ഇതില് അഴിമതി നടന്നിട്ടുണ്ടോ എന്ന് സംശയമുണ്ട്. അതിനാല് കെടിഡിഎഫ്സിയുടെ അന്നത്തെ ചീഫ് എന്ജിനീയര് എസ്ആര്ജെ നവകുമാറിനും ആര്ക്കിടെക്ട് ആര്.കെ രമേഷിനുമെതിരെ കേസ് എടുത്ത് അന്വേഷണം നടത്തണം. നിര്മാണത്തിലെ അപാകതയില് കരാറുകാരന് പങ്കുണ്ടോയെന്ന് പരിശോധിക്കണമെന്നും വിജിലന്സ് ഡയറക്ടര്ക്ക് സമര്പ്പിച്ച റിപ്പോര്ട്ടില് പറയുന്നു . ചെന്നെെ ഐ.ഐ.ടിയുടെ നിഗമനങ്ങള് ശരിവെയ്ക്കുകയാണ് വിജിലന്സും. ഐ ഐ ടി നിര്ദ്ദേശം പോലെ ബസ് ടെര്മിനലിലെ മുഴുവന് പ്രവര്ത്തനങ്ങളും ഉടന് നിര്ത്തിവയ്ക്കണമെന്നും വിജിലന്സിന്റെ പ്രാഥമിക അന്വേഷണ റിപ്പോര്ട്ടില് പറയുന്നു. കോഴിക്കോട് വിജിലന്സ് സ്പെഷ്യല് സെല് ഡിവൈഎസ്പി ഷാജി വര്ഗ്ഗീസിന്റെ നേതൃത്വത്തിലുളള സംഘമാണ് പ്രാഥമിക അന്വേഷണം നടത്തിയത്.